چکار
چکار یہ ضلع ہٹیاں کی ایک تحصیل ہے دریائے جہلم سے خاصا اوپراور سطح سمندر سے تقریبا دو ہزار میٹر بلند چکار کی چھوٹی سی دلکش و دلفریب بستی ہے یہاں سیب اور ناشپاتی کثرت سے پیدا ہوتی ہے یہاں ایک فش ہیچری بھی ہے چکار سے ایک سڑک لون بنگلہ کی سمت جاتی ہے اس راستے پر اخروٹ کے درختوں کے جھنڈ اورفر کے گھنے جنگلات نیلے آسمان کے پس منظر میں کسی خوبصورت تصویر کا حصہ محسوس ہوتے ہیں یہاں جنگل میں کئی چھوٹی بڑی پگڈنڈیاں ہیں جن پر سیر کی جا سکتی ہے جا بہ جا شفاف پانی کے چشمے مہکی ہوا اور پرندوں کی چہچہاہٹ شہروں سے تفریح کے لیے آنے والوں کو مسحور کر دیتی ہے